laion/Wikipedia-Exotic huggingface dataset:
קובריטי

קובריטי (באנגלית: Coverity) הוא כלי ניתוח קוד סטטי המפותח על ידי סינופסיס. מוצר זה מאפשר למהנדסים ולצוותי האבטחה למצוא ולתקן פגמים בתוכנה. לפני רכישתה על ידי סינופסיס, קובריטי היה ארגון שנוסד במעבדות מערכות המחשב של אוניברסיטת סטנפורד בפאלו אלטו, עם מטה בסן פרנסיסקו. ביוני 2008, קובריטי רכשה את סולידוור טכנולוגיות. בפברואר 2014, הודיעה קובריטי על הסכם רכישה עם סינופסיס, חברת אוטומציה של תכנון אלקטרוני, תמורת 350 מיליון דולר במזומן. המוצר קובריטי הוא כלי ניתוח קוד סטטי התומך בשפות: C, C++, C#, Java, JavaScript, PHP, Python, .NET Core., ASP.NET,Objective-C, go, JSP, Ruby, סוויפט, פורטרן, סקאלה, VB.NET, ioS, ו - Typescript. הוא גם תומך ביותר מ-70 שלדי תוכנה שונים עבור C#, Java, JavaScript ושפות אחרות. קובריטי סקאן - כלי חינמי לניתוח סטטי מבוסס ענן עבור קהילות קוד פתוח. Krill, Paul (2008-06-30). "Coverity buys Solidware to boost code analysis". Infoworld.com. אורכב מ-המקור ב-2008-10-10. נבדק ב-2011-01-29. "Synopsys Enters Software Quality and Security Market with Coverity Acquisition". PR Newswire. 2014-02-19. נבדק ב-2014-02-20. "Coverity Static Analysis Data Sheet" (PDF). Synopsys.com. נבדק ב-2019-07-15.
קרוקוס סיטי הול

קרוקוס סיטי הול (ברוסית: Крокус Сити холл) הוא אולם קונצרטים רב-שכבתי[דרושה הבהרה], הממוקם בקילומטר ה-67 של כביש הטבעת של מוסקבה בשטחו של מרכז העסקים קרוקוס סיטי בעיר קרסנוגורסק שברוסיה. האולם נפתח ב־25 באוקטובר 2009 על ידי היזם ארז אגאלרוב ונקרא על שמו של הזמר מוסלים מגומאייב. הקיבולת המרבית של האולם היא 7,233 איש. כמעט חמש שנים מאז הפתיחה, יותר מ -3.4 מיליון צופים השתתפו ביותר מ־700 אירועים. הקונצרט הראשון היה ערב לזכרו של מוסלים מגומאייב, בו השתתפו כמה עשרות כוכבי פופ רוסים. במהלך עבודתו בקרוקוס סיטי הול, התקיימו קונצרטים של יותר ממאה אמנים מפורסמים מרוסיה וממדינות אחרות, כמו גם הופעות תיאטרליות, אירועי ספורט ומופעי ילדים. כל שנתיים אי-זוגיות, מתקיימת תחרות קולית בינלאומית ע"ש מוסלים מגומייב בקרוקוס סיטי הול. מטרת התחרות היא להמשיך במסורות הביצועיות של התרבות המוזיקלית הביתית, קידום זמרים מוכשרים. בין התאריכים 5 עד 9 בנובמבר 2013 התקיימה באולם קונצרטים זה תחרות היופי הבינלאומית מיס תבל 2013, שבשידורה צפו יותר ממיליארד צופים. בתוכנית השתתפו יפהפיות משמונים מדינות בעולם, את התואר והכתר היקר קיבלה גבריאלה איסלר בת ה-25 מוונצואלה. באירוע השתתפו המיליארדר דונלד טראמפ וסולן להקת אירוסמית' סטיבן טיילר, שעמד בראש חבר השופטים וביצע את הלהיט שלו "Dream On" מוקף על ידי משתתפות התחרות. ערך מורחב – הפיגוע בקרוקוס סיטי הול ב-22 במרץ 2024 התרחש פיגוע באולם, ובו נרצחו יותר מ-140 איש. מדיה וקבצים בנושא קרוקוס סיטי הול בוויקישיתוף אתר האינטרנט הרשמי של קרוקוס סיטי הול קרוקוס סיטי הול, ברשת החברתית פייסבוק קרוקוס סיטי הול, ביישום טלגרם קרוקוס סיטי הול, ברשת החברתית אינסטגרם קרוקוס סיטי הול, ברשת החברתית VK קרוקוס סיטי הול, סרטונים בערוץ היוטיוב https://78.ru/articles/2024-03-25/plyaski-na-kostyah-ili-dan-pamyati-volni-heita-vililis-na-agalarovih-izza-krokusa https://ria.ru/20131110/975770995.html
היריבות בין זניט סנקט פטרבורג לבין קרסנודאר

היריבות בין זניט סנקט פטרבורג לבין קרסנודאר הוא יריבות הכדורגל בין מועדון זניט סנקט פטרבורג לבין מועדון קרסנודאר, המהווה לאחת היריבויות המתוחות בכדורגל הרוסי. מאז העשור השני של המאה ה-21 כל מפגש בין הקבוצות מהווה למשחק מתוח במיוחד ופורה שערים. עד אוקטובר 2016 קרסנודאר אירחה את משחקי הבית באצטדיון קובאן המכיל 31,654 מושבים. באוקטובר 2016 נחנך אצטדיון קרסנודאר. מה-10 באוגוסט 1994 עד ה-8 באפריל 2017 זניט אירחה את משחקיה באצטדיון פטרובסקי המכיל 21,570 מושבים. מה-22 באפריל 2017 זניט מארחת את משחקיה בגזפרום ארנה, המכיל 64,468 מושבים. נכון ל-13 ביולי 2024 היריבות בין זניט סנקט פטרבורג לבין קרסנודאר נמשך גם בענף כדורגל נשים וכל מפגש בין מועדון זניט סנקט פטרבורג לבין מועדון קרסנודאר, מהווה גם לאחת היריבויות המתוחות בכדורגל נשים ברוסיה. קבוצות הנשים זניט וקרסנודאר נפגשו חמש פעמים — ארבעה מפגשים רשמיים בליגת העל ומשחק ידידות אחד במחנה האימונים. בפעם הראשונה שחקני שתי הקבוצות שיחקו זו מול זו במחזור השביעי בליגת העל. המשחק בסנקט פטרבורג באצטדיון סמנה התברר כמבדר להפליא והתוצאה הייתה תיקו 2:2. מפגש הגומלין במחזור האחרון בליגת העל היה חשוב לשתי הקבוצות — המשחק המכריע עשוי היה להשפיע על המיקום הסופי בטבלה. בנוסף, לאחר התיקו במפגש הקודם, כל קבוצה רצתה להוכיח כי הם אלה שהיו חזקות יותר. המשחק אמור היה להתקיים ב־22 בנובמבר. עם זאת, בשל מקרי קורונה בקרסנודאר, החליטה ההתאחדות לכדורגל לבטל את המשחק. כבר בשנת 2021 נפגשו שוב זניט וקרסנודר במגרש הכדורגל. במסגרת מחנה האימונים החורפי בטורקיה, הקבוצות שיחקו משחק ידידות. זניט ניצחה 3:1 מצמד של לינה יאקופובה ושער של אנסטסיה שופו. בעונת 2021 הקבוצות נפגשו במחזור הששי בקרסנודאר. זניט ניצחה 4-0. במחזור העשירי במגרש הביתי שחקניות זניט חיזקו את מעמדן בטבלה ושוב ניצחו 2:1 את קראסנודאר. במשחק המחזור ה־19, ב־26 באוגוסט 2021, זניט שוב ניצחה, הפעם 3:1 וחיזקה את מיקומה במקום השני בטבלת הליגה. מאזן מפגשים אישיים Watch the main game of the day at 16:00 CET tomorrow. RPL 2021/22 "Зенит" vs "Краснодар": почему нас снова ждет безумие, ספורט אקספרס История противостояний. Зенит - Краснодар‏, sportbox.ru Визитная карточка, Официальный сайт ФК «Краснодар Стадион, Официальный сайт ФК «Кубань» Программа «В рабочий полдень»: Сергей Галицкий — YouTube «Краснодар»: старт сезона, история личных встреч и статистика забитых «Зенит» — «Краснодар»: представляем соперниц
מולנר

מולנר (Mollner, Molnár, Mulner) הוא שם משפחה. האם התכוונתם ל... איגנץ' מולנר (Molnár) - כדורגלן ומאמן כדורגל הונגרי בלה מולנאר – כירורג יהודי-הונגרי, פרופסור באוניברסיטה ג'יי. טי. מולנר (JT Mollner) - תסריטאי ומפיק קולנוע אמריקאי עמיר מולנר (Mulner) עבריין ישראלי ממנהיגי כנופיית רמת עמידר פרנץ מולנר (Molnár) - סופר ומחזאי הונגרי-יהודי
מיקי מעוז

מיקי מעוז הוא מגזין הקומיקס הראשון בארץ ישראל, שיצא בשנת 1947 בתל אביב. המגזין היה דו שבועי והכיל מספר עלילות קומיקס שנכתבו ואוירו על ידי יעקב מיבר ועמנואל יפה בהתאמה, אודות דמויות של חברת וולט דיסני, בהם מיקי מאוס ששמו תורגם ל"מיקי מעוז", ועל שמו נקרא העיתון. העיתון פרסם סיפורים לילדים בהם מככבות דמויות מבית דיסני, מה שהיה הפרה חמורה של דיני זכויות יוצרים. העיתון היה קיים בשנים 1947–1948 ונסגר לאחר שיצאו 9 גליונות. העיתון הוקם על ידי יעקב מיבר, סופר ומשורר שהיה נוהג לכתוב סיפורים קצרים לילדים, ועמנואל יפה, מאייר, מלחין וסופר ילדים, בשנת 1947. השניים כתבו כמה מעשיות אודות דמויות של חברת וולט דיסני בהם מיקי מאוס, דונלד דאק ופינוקיו. פרסום אותן עלילות היה לא חוקי לחלוטין, שכן השימוש בדמויות ללא אישור של חברת וולט דיסני הוא הפרה חמורה של דיני זכויות יוצרים וכיום היה יכול להגיע למשפט. כדי להימנע מהדבר, הצייר עמנואל יפה הקפיד שלא לצייר את מיקי מעוז כמו העכבר המדויק, אלא כהעתק מדויק של דמות עכבר דומה להפליא של חברה מתחרה, ובכך למנוע תביעה מצד וולט דיסני, אלא מצד החברה המתחרה שהייתה פחות חזקה. כך או כך בארץ ישראל של שנת 1947 החוק והסדר המשפטי היו בחיתוליהם, וספק אם מישהו בחברת וולט דיסני אפילו ידע על קיומו של העיתון. העלילות שפורסמו במגזין אמנם עסקו בדמויות לועזיות, אך שמותיהם תורגמו לעברית ומכאן שם העיתון "מיקי מעוז" - מיקי מאוס. כמו כן גם דונלד דאק תורגם לשם דני אוזני. העיתון היה לעיתון לילדים הראשון בארץ ישראל שיצא בצבע, ואכן כל העיתון היה מודפס בצבע. בין המוציאים לאור של העיתון נמנה יהושע טן-פי, שהיה לזמן קצר המו"ל ולאחר מכן חזר לעיתון הארץ. העיתון יצא באופן דו-שבועי בתל אביב, עם מספר מצומצם של עותקים, מסוף שנת 1947 ועד תחילת 1948. לאחר קצת יותר מחודש מיציאת הגיליון הראשון קרס כלכלית העיתון (בעיקר בגלל מחיר הצבע) והוא נשכח. כיום קיימים בין 500 ל-1,000 גיליונות בארץ, שחלקם מוצעים למכירה באינטרנט כפרטי אספנות לחובבי קומיקס ארץ ישראלי. מחיר חוברת כיום יכול להגיע עד ל-300 דולר אמריקני. בשנת 2018 נמכרה במכירה פומבית אינטרנטית החוברת השנייה של העיתון תמורת 134 דולר אמריקני. מיקי מעוז באתר עיתונות יהודית היסטורית - ידיעות אודות מיקי מעוז משנות הארבעים 10 עובדות מפתיעות שלא ידעתם על קומיקס, באתר חדשות 13 מיקי מעוז - נוסטלגיה אונליין מיקי מעוז - חוברת שניה - ת"א 1947 | Winners Auctions, באתר winners-auctions.com גיבורים מאוירים בתרבות הישראלית, באתר lib.cet.ac.il
קורנליוס (פירושונים)

האם התכוונתם ל... קורנליוס – אפיפיור במאה ה-3 קורנליוס הקנטוריון – דמות המופיע בספר מעשי השליחים שבברית החדשה שם משפחה (Cornelius) אנדראס קורנליוס – כדורגלן דני גרג קורנליוס – כדורסלן אמריקאי-ישראלי פטר קורנליוס – מלחין, חוקר מוזיקה, משורר ומתרגם גרמני
חיים שלי (שיר של זהבה בן)

"חיים שלי" הוא שיר שנכתב על ידי המשוררת הישראלית סמדר שיר, הולחן על ידי המוזיקאי משה דץ ובוצע על ידי הזמרת זהבה בן. השיר יצא כחלק מאלבומה של זהבה בן, מלך אמיתי (2000), שיצא לאור ב-1 בינואר 2000, בהוצאת חברת התקליטים NMC יונייטד אנטרטיינמנט. זמן מה לאחר מכן, יצא גם כסינגל. השיר הפך לפופולרי מאוד בקרב אימהות. בשנת 2011, במסגרת העונה הראשונה של תוכנית המציאות "חי ב-LA LA לנד" ביצעה בן את השיר בגרסה אנגלית. בשנת 2000 ביצעו אורנה ומשה דץ את השיר, כחלק מאלבום האוסף "אתה בליבי". גרסתם הופקה על ידי גדי גולדמן. ב-8 ביולי 2020 הוציאה הזמרת הישראלית עדן בן זקן גרסת כיסוי לשיר, בשם "אהבה של אמא (חיים שלי)". השיר יצא לאור ב-8 ביולי 2020, בהוצאת חברות התקליטים שרית הפקות וארומה מיוזיק, כסינגל חמישי מתוך האלבום, מועבט. השיר בוצע במסגרת פרסומת של בן זקן למותג התינוקות של שופרסל, "שופרסל בייבי". השיר הופק על ידי ג'ורדי. הווידאו קליפ הנלווה של השיר פורסם בערוץ היוטיוב של בן זקן ב-8 ביולי 2020, בסמוך לצאת השיר כסינגל. בשנת 2021 בוצע השיר במסגרת "סקיי היי פסטיגל" בהשתתפות אליאנה תדהר, בר מיניאלי, זהבה בן, עדן אלנה, קים אור אזולאי ושחר טבוך. סרטון השיר "חיים שלי" באתר יוטיוב "חיים שלי" באתר של אקו"ם מילות השיר "חיים שלי" באתר שירונט לדף השיר באתר הספרייה הלאומית חיים שלי - זהבה בן, באתר he.israel-music.com סמדר שיר, 12 שנה אני לבד, באתר ynet, 4 בינואר 2016 חי בלה לה לנד: זהבה עם 'חיים שלי' באנגלית, סרטון באתר יוטיוב (אורך: 2:30) חי בלה לה לנד: זהבה בן: 'חיים שלי' באנגלית, סרטון באתר יוטיוב (אורך: 4:05) סטריאו ומונו, אתה בליבי מוזיקה - אהבה של עדן: האימא הטרייה מחדשת שיר ישן ומקדישה אותו לבנה, באתר פרוגי, ‏2020-07-08 עדן בן זקן - אהבה של אמא (חיים שלי), באתר ‏מאקו‏, 8 ביולי 2020 עדן בן זקן - אהבה של אמא (חיים שלי) | (Prod. By Jordi), סרטון באתר יוטיוב (אורך: 3:22) חיים שלי- אליאנה תדהר, בר מיניאלי, זהבה בן, עדן אלנה, קים אור אזולאי, שחר טבוך | סקיי היי פסטיגל, סרטון באתר יוטיוב (אורך: 1:22) ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
אוקטייברסקי (אולם קונצרטים)

אולם קונצרטים הגדול "אוקטייברסקי" (ברוסית: «Большой концертный зал «Октябрьский) הוא אולם קונצרטים הממוקם בסנט פטרסבורג. קיבולת של האולם היא 3,727 מושבים (כולל מרפסת 1,043). הנוכחות באולם הקונצרטים היא כמיליון צופים בשנה. הפתיחה הגדולה של אולם הקונצרטים אוקטייברסקי התקיימה בסתיו 1967. ב-25 באוקטובר היה הקונצרט הראשון עבור בוני אולם הקונצרטים "אוקטייברסקי". אולם הקונצרטים הראשי נקרא כך - אולם הקונצרטים הגדול "אוקטייברסקי". בניין נוצץ זה העשוי זכוכית ודולומיט סארמאה סולארי צמח במרכז העיר. המראה המודרני הקדמון שלו השתלב בצורה הרמונית בהרכב הקלאסי של פטרסבורג העתיקה. האולם, שתוכנן על ידי קבוצת אדריכלים בראשות אלכסנדר ז'וק, נוצר במקור כאנלוג של ארמון הקרמלין הממלכתי והיה מיועד לישיבות טקסים, אירועי עיר והקרנות קולנוע. מדיה וקבצים בנושא אוקטייברסקי בוויקישיתוף אתר האינטרנט הרשמי של אוקטייברסקי (ברוסית) אוקטייברסקי, ברשת החברתית אינסטגרם אוקטייברסקי, ברשת החברתית VK
אמינטה סוואדוגו

אמינטה סוואדוגו (בלטבית: Aminata Savadogo; נולדה ב-9 בינואר 1993), המכונה לעיתים פשוט אמינטה, היא זמרת, פזמונאית ומפיקה מוזיקלית לטבית. היא ייצגה את לטביה באירוויזיון 2015. סוואדוגו נולדה בריגה בירת לטביה לאם ממוצא לטבי-רוסי, ולאב מבורקינה פאסו. היא מחשיבה את עצמה בעיקר כלטבית. סוואדוגו החלה לשיר בגיל 13 עם מורה פרטי, היא סיימה את בית הספר לאמנות בריגה עם התמחות לנגינה בחליל. בגיל 15 היא השתתפה בתוכנית הטלוויזיה הלטבית "Krodziņā פאי פאולה" וגם ב-"מוזיקאלה בנקה" בגיל 17. סוואדוגו התמודדה ב"דז'יזמה 2014", תחרות הקדם-אירוויזיון של לטביה לאירוויזיון 2014 עם השיר "אני יכול לנשום". היא העפילה מחצי הגמר הראשון והגיעה לחמישייה הסופית אך לא זכתה בו. בשנת 2015 חזרה סוואדוגו שוב להתמודד בניסיון לייצג את לטביה באירוויזיון 2015 עם השיר, "Love Injected". בגמר התוכנית, שנערך ב-22 בפברואר 2015, היא הוכרזה כזוכה ובכך גם הוכרזה כנציגת לטביה לאירוויזיון 2015. סוואדוגו הופיעה עשירית בחצי הגמר השני באירוויזיון 2015, אשר נערך ב-21 במאי 2015, היא העפילה לגמר לאחר שסיימה במקום השני עם 155 נקודות, ובכך לטביה עלתה לראשונה לגמר מזה שבע שנים. בגמר, אשר נערך ב-23 במאי, הופיעה סוואדוגו כשיר מספר תשעה עשר, בו היא סיימה במקום השישי מתוך עשרים ושבע מדינות כשמוענקים לה בסך הכל 186 נקודות כולל 12 נקודות (מקסימליות) משלוש מדינות. בתוצאה זו העניקה סוואדוגו ללטביה את המיקום הטוב ביותר שלה בתחרות מאז 2005 ובמיקומה הרביעי הטוב ביותר אי פעם. כמו כן, כתבה סוואדוגו את השיר "Heartbeat", אשר בוצע על ידי יוסטס, נציג לטביה באירוויזיון 2016, עמו סיים במקום ה-15 בתחרות. סוואדוגו הוציאה לאור את אלבום הבכורה שלה, "Voice Voice" ב-8 באפריל 2015. ב-28 בפברואר 2016 ביצעה סוואדוגו את השיר החדש שלה "לוחם" במהלך גמר בחירת נציג לטביה לאירוויזיון 2016. באוקטובר 2016 חשפה את האלבום השני שלה, "Red Moon". היא התמודדה בעונה החמישית של "גולוס", הגרסה הרוסית של The Voice, אך הודחה לקראת שלב הגמר. במהלך האודישן שלה, הצטרפה לצוותה של פולינה גאגארינה, שהתמודדה גם היא בתחרות האירוויזיון 2015 כשייצגה את רוסיה. סוואדוגו כתבה את השיר "אני כמו זאב", עבור הזמרת הליטאית איסטה פילבליטי, עמו התחרתה בקדם הליטאי בניסיון לייצג את מדינתה באירוויזיון 2017, אך כשלה וסיימה במקום השני. מדיה וקבצים בנושא אמינטה סוואדוגו בוויקישיתוף אמינטה סוואדוגו, במסד הנתונים הקולנועיים IMDb (באנגלית) אמינטה סוואדוגו, באתר MusicBrainz (באנגלית) אמינטה סוואדוגו, באתר Discogs (באנגלית) Žurnālu abonēšana un e-žurnāli, web.archive.org, ‏24 בפברואר 2014 Aminata: Pret visu, ko daru, esmu diezgan kritiska, www.diena.lv Aminata Savadogo: "I was afraid to show my songs before, but now it seems nice!" [Interview], ESCXTRA.com, ‏7 בפברואר 2014 (באנגלית) Vienna 2015, eurovision.tv (באנגלית) Stockholm 2016, eurovision.tv (באנגלית) Latvia: Aminata Savadogo releases debut album on April 8, wiwibloggs, ‏27 במרץ 2015 (באנגלית) Latvijas Televīzija pirmo reizi pārraidīs “Supernova” ar surdotulkojumu, supernova.lsm.lv A turnaround - Aminata Savadogo eliminated from The Voice of Russia, wiwibloggs, ‏26 בנובמבר 2016 (באנגלית) YouTube, www.youtube.com Latvia's Aminata auditions for the Voice of Russia 2016, wiwibloggs, ‏4 ביולי 2016 (באנגלית) Aminata joins Polina's team on The Voice of Russia 2016, wiwibloggs, ‏10 בספטמבר 2016 (באנגלית) Lithuania: Aminata to submit an entry for Eurovizijos - Eurovoix, web.archive.org, ‏20 בינואר 2017
ימין ה' רוממה

ימין ה' רוממה הוא ניגון מכוון מניגוני חב"ד של רבי מנחם מנדל שניאורסון (הצמח צדק). מילות הניגון הם מספר התהילים הנאמרים בזמן קריאת ההלל: יְמִין הַשֶׁם רוֹמֵמָה יְמִין הַשֶׁם עֹשָׂה חָיִל — ספר תהילים, פרק קי"ח, פסוק ט"ז מצונזר ל"הַשֶׁם" כפי ששרים בהיות הלחן ממוצא חרדי, חלק גדול ממבצעי השיר שרים אותו, כשמגיעים בשיר למילים שמוזכר בהן שם השם, בצורה מצונזרת – "הַשֶׁם", כדי להימנע מהוצאת שם שמים לבטלה, בעת התפילה כאשר קוראים את ההלל עצמו, שרים את השיר ללא צנזור. בזמן קריאת ההלל כשהיה מגיע הצמח צדק לפסוק זה היה מנגן אותו, עם השנים הפך ניגון זה לאחד הניגונים הקבועים בתפילת הלל בחסידות חב"ד והוא אחד מהניגונים המכוונים אותם נוהגים לנגן בזמנים ידועים. בספר הניגונים חב"ד, "ימין ה' רוממה" הוא ניגון מספר ט"ו (15). ב-1960 הופיע הניגון באלבום "ניגוני חב"ד 1" של ניח"ח. ב-1998 הופיע השיר באלבום ניגון הבעש"ט של אברהם פריד. ב-2010 באלבום "עצם הנשמה" 3 של הרב יאיר כלב. ב־2013 הופיע באלבום "יוצאין בשיר" של הלב והמעיין, ב־2016 הופיע השיר באלבום צמאה 3 בביצוע ישי ריבו, ב־2017 הופיע הניגון באלבום "הניגונים" של משה לאופר בביצוע שמחה פרידמן. השיר בוצע במהלך השנים גם על ידי אלי מרקוס, מנדי ג'רופי, ישראל ורדיגר ואחרים. מידע על היצירה "ימין ה' רוממה" באתר מיוזיק בריינז הניגון מושר בהתוועדות י"ג בניסן תשמ"ה אצל הרבי מנחם מנדל שניאורסון, באתר בית חב"ד קטע אודיו שהרבי מליובאוויטש שר את הניגון לב לייבמן, ניתוח הניגון "ימין ה' רוממה" קיר הניגונים פרויקט היכל הנגינה, הקלטה של שמואל זלמנוב (מניח"ח), שר את הניגון בסולו (בחלק השני של רצועת השמע, בדקה 3:10). אחיה אלורו אחיה אלורו בביצוע פסנתר מיוחד: "ימין ה' רוממה" להאזנה חב"ד אינפו ניח"ח, אלבום ניגוני חב"ד 1, ימין ה' באתר חבד אורג אברהם פריד, מתוך אלבום ניגוני הבעש"ט, ימין ה' ביוטיוב יאיר כלב, ימין ה' רוממה ביוטיוב הלב והמעיין, ימין ה' ביוטיוב ישי ריבו - ימין ה' רוממה באתר יוטיוב ימין ה' ביוטיוב אלי מרכוס, ימין ה' ביוטיוב ישראל ורדיגר, ימין ה' באתר יוטיוב ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
סורת אל-אעלא

סורת אל-אעלא (בערבית: سورة الأعلى) היא הסורה ה-87 בקוראן, והיא מונה 19 פסוקים. שם הסורה נגזר מהפסוק הראשון בסורה ומשמעותו היא "העליון"[דרוש מקור] על פי המסורת האסלאמית, הסורה הזאת נגלתה למוחמד לפני הג'רה. הסורה נחלקת לשני חלקים עיקריים: בחלק הראשון, המורכב מפסוקים 1–13, אללה פונה לכאורה למוחמד ונותן לו הוראות בנוגע לאופן שבו הוא כביכול צריך לפאר את האל ולבצע את משימתו על פני האדמה. החלק השני מדבר על המוסלמים והלא מוסלמים. סיד אבו אל-אעלא מודודי גרס כי הסורה מדגישה בין היתר את חשיבות המונותאיזם. על פי חלק מהפרשנויות, הפסוקים הראשונים בסורה מתארים לכאורה את האל ואת תכונותיו. ישנם מספר חדית'ים שבהם נאמר שמוחמד נהג לקרוא את הסורה הזאת בתפילות יום השישי ובתפילות החג. האימאם ג'עפר א-צאדק טען שאדם אשר מרבה לקרוא את הסורה הזאת בתפילותיו, יוכל לאחר מותו להיכנס לגן העדן מכל שער שהוא יבחר. עלי בן אבי טאלב טען שמוחמד אהב מאוד את הסורה הזאת. כמו כן, ישנו חדית' שבו נאמר שמוחמד גם קרא את הסורה הזאת בצלאת אל-וויתר. מדיה וקבצים בנושא סורת אל-אעלא בוויקישיתוף סורת אל-אעלא, בתרגום הרמן רקנדורף, באתר ויקיטקסט הסורה בתעתיק לאנגלית האזנה לסורה Humanity di Facebook Watch (במלאית), נבדק ב-2020-07-08 Hadith - Book of Virtues of the Qur'an - Sahih al-Bukhari - Sunnah.com - Sayings and Teachings of Prophet Muhammad (صلى الله عليه و سلم), sunnah.com Sura al-A'la, WikiShia (באנגלית) Quran - Surah Al-A'la - Maududi's Translation, Commentary and Summary, www.theonlyquran.com 87: Al A’la, tafseerstudy, ‏30 במרץ 2013 (באנגלית) Barguzīda-yi tafsīr-i nimūna,, כרך 5, עמ' 475 Ṭabrisī, Majmaʿ al-bayān Hadith - The Book of Qiyam Al-Lail (The Night Prayer) and Voluntary Prayers During the Day - Sunan an-Nasa'i - Sunnah.com - Sayings and Teachings of Prophet Muhammad (صلى الله عليه و سلم), sunnah.com
הילדה ברנרד

הילדה שרה ברנרד (בספרדית: Hilda Sarah Bernard, ‏29 באוקטובר 1920 – 20 באפריל 2022) הייתה שחקנית ארגנטינאית. ברנרד נולדה בפוארטו דסאדו, סנטה קרוס, ארגנטינה. אביה היה בריטי, אמה הייתה אוסטרית, והיו לה שני אחים, רקל וחורחה. לאחר שסיימה את לימודיה בתיכון, ברנרד למדה בקונסרבטוריון הלאומי לאמנות דרמטית, אך עד מהרה החליטה להפסיק את הלימודים, ובחרה בלימודי משחק תחת הדרכתם של אמני משחק ארגנטינאים כמו השחקן והבמאי אנטוניו קוניל קבנלס והשחקנית מריה רוסה גאלו. ב-1941 הופיעה ברנרד בעבודתה הראשונה כחברה בתיאטרון הלאומי סרוונטס כמוכרת אמפנדס ב"מרטין פיירו". ב-1942 נכנסה ברנרד לעולם הרדיו, כשהיא הצטרפה לרשת הרדיו "אל-מונדו", שם הופיעה במספר סדרות משחק עם שחקנים כמו אוסקר קאסקו ואדוארדו רודי. ברנרד הגיעה להכרה נוספת בתוכניות כמו "No quiero vivir así" ו-"Alguien para querer". ברנרד כיכבה לראשונה בקולנוע הארגנטינאי ב-1952 בסרט "Mala Gente". בתיאטרון השתתפה ביצירות "Cuarteto", "Fetiche", "Women For Identity", "One Hundred Years Of Belgrano", "The Last Encounter" והרבה אחרות. ברנרד הופיעה בסרטים רבים: "Vení conmigo" ב-1973, ברומן הפיקרסקי "Autocine Mon amour" ב-1972, "La flor de la mafia" ב-1974 ורבים אחרים. ב-1989 השתתפה בטלנובלה הארגנטינאית "האישה המסתורית". ב-1992 השתתפה בתפקיד הראשי בטלנובלה הארגנטינאית "אנטונלה" לצידם של אנדריאה דל בוקה וגוסטבו ברמודס. ב-1991 השתתפה בטלנובלה הארגנטינאית "סלסטה" לצידם של אנדריאה דל בוקה וגוסטבו ברמודס, וב-1993 השתתפה בטלנובלת המשך בשם "סלסטה, תמיד סלסטה". באותה שנה השתתפה בטלנובלה הארגנטינאית "מנואלה" לצידם של גרסיה קולמנארס וחורחה מרטינס. ב-1994 השתתפה בסרט הצרפתי-ארגנטינאי "גופות אבודות", לצידו של צ'קי קריו. בשנים 1995–1997 השתתפה בטלנובלה של המפיקה הארגנטינאית כריס מורנה, "קטנטנות", בתפקידה של כרמן מורן. בשנים 2002–2003 השתתפה בטלנובלה של המפיקה הארגנטינאית כריס מורנה, "המורדים", לצידם של פליפה קולומבו, בנחמין רוחאס, קמילה בורדונבה ולואיסנה לופילטו. במסגרת הופעתה בטלנובלה, טסה ברנרד לישראל יחד עם כוכבי הטלנובלה לסיבוב הופעות שהתקיים בחופשת הפסח. באותן שנים נטלה חלק בסדרה "המתחזים" של הבמאי ותסריטאי הארגנטינאי דמיאן סיפרון. ב-2004 השתתפה בטלנובלה של המפיקה הארגנטינאית כריס מורנה, "פלוריסיינטה", בתפקיד סבתן של פלורנסיה, דלפינה וסופיה. באותה שנה, השתתפה בסרט הארגנטינאי-ספרדי "Live-in Maid" לצידה של נורמה אליאנדרו. ניתן לומר כי ברנרד זכתה לפופולריות בקרב אוכלוסיית צופים צעירה אשר צפו בה במסגרת הטלנובלות של כריס מורנה. בשנת 2005 גילמה לצדה של קמילה בורדונבה בטלנובלה "אהבת נעורים" את דמותה של דונה אורורה. ב-2006 השתתפה בטלנובלה הארגנטינאית "Collar de Esmeraldas", לצידם של אוסבלדו לפורט וקרינה סמפיני. באותה שנה השתתפה בטלנובלה הארגנטינאית "Se dice amor" לצידו של חואן דרטס. ב-2015 הוענק לברנרד פרס "מרטין פיירו" לאור שנות הקריירה הרבות שלה. ברנרד הייתה נשואה בפעם הראשונה למפיק, הסופר והבמאי חורחה גונסלבס, ובשנית להוראסיו סלאדה, שהיה נשיא איגוד השדרים בארגנטינה. ברנרד נפטרה ב-20 באפריל 2022. הותירה אחריה בת, פטריסיה (ילידת 1951), שלושה נכדים ונין אחד. מדיה וקבצים בנושא הילדה ברנרד בוויקישיתוף הילדה ברנרד, במסד הנתונים הקולנועיים IMDb (באנגלית) הילדה ברנרד, במסד הנתונים הקולנועיים KinoPoisk (ברוסית)
עטרות (ספר)

עטרות, הוא שם ספרה ה-21 של הסופרת הישראלית, אסתר שטרייט-וורצל. הספר יצא לאור בעברית בשנת 2006 בהוצאת עמיחי. הספר מגולל את סיפור הקמתו ונפילתו של היישוב עטרות - יישוב עברי ששכן בלב אוכלוסייה ערבית, צפונית לירושלים. במהלך מלחמת העצמאות היו מספר התקפות על היישוב מצד ערביי האזור. היישוב ננטש על פי פקודה מפיקוד 'ההגנה' בירושלים בליל ה-14 במאי 1948, יחד עם היישוב נווה יעקוב הסמוך. אחרי הנסיגה מעטרות הועברו אלה שנותרו בחיים מהקרבות ליפו ומשם לווילהלמה, שבה השתקעו. למושב החדש קראו בני עטרות, על שם היישוב שחרב. הסופרת אסתר שטרייט וורצל מקריאה מספרה "עטרות" אנציקלופדיה-ynet פורסם ב-30.07.07. עטרות, באתר OCLC (באנגלית) ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
1790 במוזיקה

ערך מורחב – 1790 יוזף היידן ולודוויג ואן בטהובן נפגשים בפעם הראשונה. היווסדה של אופרת פקין. לודוויג ואן בטהובן – קנטטה על מות יוזף השני (Cantata on the Death of Joseph II) ברתולומאו קמפניולי – קונצ'רטו לחליל אופרה 3 (Flute Concertos Op. 3) מוציו קלמנטי – Keyboard Sonata in F, WoO 3 יאן לדיסלב דוסק – שלישיית פסנתר (Piano Trio) ניקולאוס אסטרהאזי, נסיך הונגרי. טעמו באופרה ותרומתו להפקות מוזיקה נוספות הקנו לו את התואר "המפואר". הוא זכור גם כמעסיקו העיקרי של המלחין יוזף היידן (נולד ב-1714) מדיה וקבצים בנושא 1790 במוזיקה בוויקישיתוף
ימנייה

ימנייה - נתיבי תעופה תימניים (בערבית: الخطوط الجوية اليمنية) היא חברת התעופה הלאומית של תימן. החברה מתפעלת קווי שירות פנים ארציים וטיסות בינלאומיות ל-11 יעדים במזרח התיכון, אסיה, אפריקה ואירופה. בסיסה המרכזי הוא בנמל התעופה הבין-לאומי בצנעא, ויש לה בסיס משני בנמל התעופה בעיר עדן. כמו כן, היא חברה בהתאחדות חברות התעופה הערביות. החברה נוסדה ב-4 באוגוסט 1961, כקווי אוויר תימן (Yemen Airlines), והחלה לפעול בשנת 1962. בשנת 1972, לאחר שהולאמה, עברה ארגון מחדש ושמה שונה לנתיבי אוויר תימן (Yemen Airways). השם ימנייה אומץ ב-1 ביולי 1978, לאחר שבראשית 1977 הקימו ממשלות צפון תימן וערב הסעודית חברת תעופה משותפת. חברת התעופה שבסיסה בעדן, אלימדה, אוחדה לתוך החברה המשותפת. חברת ימנייה שייכת לממשלת תימן (51%) ולממשלת ערב הסעודית (49%). ב-20 בינואר 2010 הודיע ראש ממשלת בריטניה גורדון בראון כי הוא משעה את כל הטיסות בין בריטניה לתימן בשל חששות מפעולות טרור. צי המטוסים של החברה נכון יולי 2024: ב-2000 וב-2001 סבלו מטוסים של ימנייה מתאונות במהלך ניסיונות המראה. ב-21 בינואר 2001 חטף גבר עיראקי מטוס בטיסה 448 של ימנייה. המטוס נחת בנמל התעופה הבינלאומי אמבולי-ג'יבוטי של העיר ג'יבוטי. לא היו נפגעים. ב-30 ביוני 2009 דווח על היעלמות מטוס A310-300 של ימנייה לאחר המראה מקומורו. בטיסה זו, טיסה 626 של ימנייה, נהרגו 154 בני אדם וניצלה ילדה אחת, באהיה בקארי (Bahia Bakari) שהפכה לאחר הטרגדיה למפורסמת במולדתה, צרפת. מדיה וקבצים בנושא ימנייה בוויקישיתוף אתר האינטרנט הרשמי של ימנייה מדיה וקבצים בנושא ימנייה באתר Airliners.net פרטי צי המטוסים של חברת ימנייה פרטי צי המטוסים של ימנייה, באתר airfleets.net (באנגלית)